Afrikaans: 1. Die doel van hierdie studie Die doel van hierdie tesis is om, vanuit 'n hermeneutiese benadering tot die boek Handelinge en die briewe van Paulus, aan te toon hoe Paulus die evangelie van Jesus Christus in die konteks van verskeie sendingvelde verkondig het. Om Paulus as 'n Bybelse model van kontekstuele sending te bestudeer is van onskatbare waarde. 2. Die agtergrond van Paulus as '0 kontekstuele model Paulus se Joodse, Hellenistiese en Romeinse agtergrond, sowel as sy teologiese agtergrond, hou met sy sendingoptrede verband. God het verskeie faktore in Paulus se agtergrond georkestreer. Dit het hom in staat gestel het om een van die mees uitstaande evangeliste in die geskiedenis van die kerk te word. Paulus se Joods-Romeinse agtergrond en sy kosmopolitiese uitkyk het hom gevorm vir 'n unieke bediening as apostelonder die heidene. Paulus was die ideale persoon om die kulturele en godsdienstige geloof te oorbrug. 3. Die kontekstualisering van Paulus rakende rituele Die raad in Jerusalem, wat die beginsels vasgestel het vir heidense deelname aan die Christelike gemeentskap, het veral klem gelê op God se vir waarheid en liefde jeens die naaste. Geloof in Christus kon nie en mag nie afhanklik gemaak word van die nakoming van sekere rituele en tradisies nie. As daar oorgelewerde tradisies is wat 'n struikelblok vir die vryheid van Christus en die diens aan God is, dan moet dit verwyder word. Dit was juis deurgaans Paulus se siening oor die rituele aspek van kontekstuele evangelisasie. 4. Die kontekstualisering van Paulus se boodskap As 'n apostelonder die heidene het Paulus geworstel met 'n relevante metode om die bokulturele evangelie van Jesus Christus in multikulturele kontekste te vertaal. Hy het verkondig dat Christus vir alle mense goeie nuus is. Die strategieë wat hy gebruik het, het hy van die sekulêre wêreld geleen omdat hy vir sekulêre mense gepreek het. 5. Paulus se kontekstualisering van sake in verband met die kerk Paulus het hom besig gehou met interne sake met die doelom die kerk as 'n gemeenskap met 'n dinamiese lewe te vestig. In die pluralistiese godsdienstigheid van hulle kulture het Paulus op teologiese wyse 'n diagnose van die situasie gemaak en kerklike sake in die lig van die evangelie bekyk. 6. Konklusie Wat uitstaan is die feit dat Paulus op grondslag van die openbaring van Christus aan die evangelie 'n grondliggende karakter gegee het-vir Jood sowel as Griek. Hy het die kerk van Christus totaal en al op die evangelie gebou. Wat die heidensending betref, was al sy sendingwerk duidelik op die Woord van God gebaseer. Die onveranderlike sentrum van Paulus se werk was sy sterk klem op Jesus Christus. Paulus het by die vorm en behoeftes van die dag aangesluit, net soos evangeliste dit in elke tyd en kulturele konteks moet doen. Hy is 'n voorbeeld van kontekstuele sending vir hedendaagse evangeliste wat betref multikulturele kommunikasie in 'n plurale samelewing.